Hvað kallast þessir einstaklingar frá þessum þjóðum og getum við ekki með einhverju móti komið þessu inn í daglega málvenjur Eðlilegt er að fylgja tilmælum Íslenskrar málnefndar um ríkjaheita og íbúaheita enda hefur málnefndin það verkefni með höndum samkvæmt lögum að semja ritreglur . Grannmál okkar leysa þetta oft með viðskeytinu –ani , ft. –anar ( „ Afríkani , Ameríkani , Kúbani , Mexíkani “ ) um íbúana og nota þá lýsingarorðsviðskeytið –anskur dregið af staðarheitinu ( „ afríkanskur , ameríkanskur , kóreanskur , kúbanskur , perúanskur “ ) . Þessi viðskeyti hafa ekki þótt boðleg í vandaðri íslensku . Í riti Árna , Orðalykli ( 1987 ) , er að finna firnamörg heiti á íbúum ríkja . Árni notar þar mjög oft síðari liðinn –menn ( Ganamenn , Hondúrasmenn , Panamamenn og svo framvegis ) og stundum –verjar en aldrei –búar þegar þjóðir eiga í hlut , samanber leiðbeiningar hans hér á undan ( hins vegar um íbúa borga og bæja : Ammassalikbúar , Bernarbúar , Havanabúar og svo framvegis ) . ( Ríkjaheitunum Kúbu ( kv. ) og Möltu ( kv. ) fylgja í skránni einnig íbúaheitin Kúbumenn og Möltumenn . ) Ríkjaheitin Gana og Tonga eru hvorugkyns eins og Kína og því má segja að heitinGanverjar og Tongverjar séu mynduð beinlínis með Kínverja að fyrirmynd . Eins og sjá má eiga íbúaheitin með –verjar það sameiginlegt að fyrri liður orðanna er ávallt aðeins eitt atkvæði ( Kín - , Þjóð - , Gan - og svo framvegis ) . Þess má geta að Stafsetningarorðabókin er aðgengileg í rafrænni gerð á heimasíðu Stofnunar Árna Magnússonar í íslenskum fræðum , arnastofnun.is